Anunțul despre candidatul PSD-PNL la Capitală, amânat a treia oară
- Bianca Ion
- 17 martie 2024, 22:07
Premierul Marcel Ciolacu a mai amânat o dată, pentru a treia oară, anunțarea candidatului comun - PSD+PNL - pentru Primăria Capitalei, după ce decizia mai fusese amânată luni, pentru vineri, și vineri pentru duminică.
Marcel Ciolacu, despre Gabriela Firea
Marcel Ciolacu a susținut că Gabriela Firea ar putea fi un nume pentru alegerile locale din 9 iunie, doar în cazul în care PSD ar propune separat de PNL un candidat:
"Mă bucur de abordarea pe care a avut-o Gabriela Firea. Gabriela Firea nu m-a atacat și nu m-a jignit niciodată. Nu cred că a luptat suficient pentru candidatura mea. Are dreptate. E cea mai bună candidată a PSD pentru funcția de primar general.
Și, cine va fi, totuși, candidatul?
Marcel Ciolacu susține însă că decizia pentru Primăria Capitalei va fi luată în interiorul coaliției PSD -PNL. El a declarat, la emisiunea Lilianei Ruse de la Digi 24, că "domnul Ciucă este probabil încă în avion", cu referire la turneul de întâlniri cu diaspora romînească din Europa: "Dar, când se întoarce, vorbim și anunțăm ce am decis", a mai spus liderul PSD.
"Dacă decidem că avem un candidat comun va fi altă persoană nu domnul Burduja, doamna Gabriela Firea și nici domnul Piedone", a declarat duminică seara Marcel Ciolacu.
Cătălin Cîrstoiu, posibil candidat comun pentru Primăria Capitalei
Liderii PSD și PNL au decis să propună un candidat comun pentru Primăria Capitalei. Un nume vehiculat deja de câteva săptămâni este cel al lui Cătălin Cîrstoiu, managerul Spitalului Universitar din București. Lucru confirmat în duminică seară de Marcel Ciolacu:
"După emisiune o să stabilesc cu dl Ciucă când vom avea coaliția, mâine sau poimâine. Cu toții avem măsurătorile pentru a lua o decizie. În marea majoritate a județeleor sunt candidaturi separate, e posibil să avem și la București candidaturi separate. Majoritățile vor fi făcute de PSD și PNL. Au fost discuții despre domnul profesor Florescu, și eu și dl Ciucă. Este persoana îndreptățită să își arate viziune despre București. Domnul Cătălin Cârstoiu? Este un manager foarte bun, este o persoană luată în considerare în acest moment ca și candidat comun. Nu am luat o decizie. Într-o zi sau două această decizie va fi luată".
Partidul Umanist Social Liberal și-a anunțat candidații pentru Primăria Capitalei
Partidul Umanist Social Liberal (PUSL) și-a anunțat oficial candidații pentru funcția de primar al Municipiului București și pentru primăriile din sectoarele orașului. Astfel, Cristian Popescu Piedone a fost desemnat candidat pentru Primăria București. Primarul actual al Sectorului 5 a anunțat și candidații pentru primăriile din sectoare și a explicat strategia PUSL pentru alegerile locale.
Astfel, candidații PUSL sunt următorii:
- Primăria Generală - Cristian Popescu Piedone
- Sectorul 1 - Liviu Negoiță,
- Sectorul 2 - va fi un candidat surpriză!
- Sectorul 3 - Vasile Negrilă
- Sectorul 4 - Daniel Băluță
- Sectorul 5 - Vlad Piedone
- Sectorul 6 - Bogdan Pintileasa.